སྡོམ་གསུམ་དགོངས་རྒྱན་གྱི་མཚན་དོན་འགྲེལ་པ།
སྡོམ་གསུམ་དབུར། ཡོངས་རྫོགས་བསྟན་པའི་ཉམས་ལེན་སོགས་ཀྱི་
སྐབས། དེའང་སངས་རྒྱས་ཀྱི་བསྟན་པ་ནི་ཐེག་པ་ཆེ་ཆུང་གཉིས་ཀྱི་ནང་དུ་འདུས་
ཤིང་། དེ་གཉིས་ཀྱི་ཉམས་ལེན་མ་ལུས་པའང་སྡོམ་པ་གསུམ་གྱི་ཉམས་ལེན་གྱི་
ཁོངས་སུ་འདུས་པ་ཡིན་ཏེ། ཐེག་དམན་གྱི་གཞུང་གི་ཉམས་ལེན་ནི་སོར་སྡོམ་གྱི་
ནང་དུ་འདུས་པ་དང་། ཐེག་ཆེན་ལ་དབྱེ་ན་རྒྱུ་ཕ་རོལ་ཏུ་ཕྱིན་པའི་ཐེག་པ་དང༌།
འབྲས་བུ་སྔགས་ཀྱི་ཐེག་པ་གཉིས་སུ་ཡོད་པ་ལས། རྒྱུ་ཕར་ཕྱིན་གྱི་མདོ་སྡེའི་
ཉམས་ལེན་ཐམས་ཅད་བྱང་སྡོམ་གྱི་ནང་དུ་འདུས་པ་དང་། འབྲས་བུ་རྡོ་རྗེ་ཐེག་
པ་སྔགས་ཀྱི་ཉམས་ལེན་ཐམས་ཅད་སྔགས་སྡོམ་གྱི་ནང་དུ་འདུས་པའི་ཕྱིར།
དེའང་ཇི་ལྟར་ཞེ་ན། ཐོག་མར་གཞན་གནོད་གཞི་དང་བཅས་པ་སྤོང་བའི་སྡོམ་པ་
བླངས་ནས་དགེ་སྡིག་གི་བླང་དོར་ཉམས་སུ་ལེན་པ་ནི་ཐེག་དམན་ཉན་ཐོས་ཀྱི་
གཞུང་ཡིན་ལ། དེ་ནི་སོ་ཐར་གྱི་ཁོངས་སུ་འདུས་ཏེ། སོ་ཐར་གྱི་སྡོམ་པའང་
གཞན་གནོད་གཞིར་བཅས་སྤོང་བ་ལ་འཇོག་དགོས་པའི་ཕྱིར།
༈ སྙིང་རྗེ་ཆེན་པོས་ཀུན་ནས་སླངས་པའི་ཀུན་རྫོབ་བྱང་ཆུབ་ཀྱི་སེམས་དང་།
སྟོང་ཉིད་རྟོགས་པའི་ཤེས་རབ་ཟུང་དུ་འཇུག་པའི་སྒོ་ནས་ཉེས་སྤྱོད་སྡོམ་པའི་
ཚུལ་ཁྲིམས། དགེ་བ་ཆོས་སྡུད་ཀྱི་ཚུལ་ཁྲིམས། སེམས་ཅན་དོན་བྱེད་ཀྱི་ཚུལ་
ཁྲིམས་གསུམ་གྱི་ཉམས་ལེན་གྱི་སྒོ་ནས་རྫོགས་པའི་བྱང་ཆུབ་སྒྲུབ་པའི་ཐབས་
ཁྱད་པར་བ་ནི་ཐེག་པ་ཆེན་པོ་རྒྱུ་ཕ་རོལ་ཏུ་ཕྱིན་པའི་གཞུང་ཡིན་ལ་དེ་ནི་བྱང་
-528-

སྡོམ་གསུམ་འཇམ་དབྱངས་བླ་མའི་དགོངས་རྒྱན་གྱི་ཉེ་མཁོ་སྐོར།
སྡོམ་གྱི་ནང་དུ་འདུས་ཏེ། བྱང་སེམས་ཀྱི་སྡོམ་པའང་ཚུལ་ཁྲིམས་གསུམ་གྱི་
ཉམས་ལེན་ལ་བརྟེན་ནས་རྫོགས་པའི་བྱང་ཆུབ་སྒྲུབ་པའི་ཐབས་ཁྱད་པར་ཅན་
ཡིན་པའི་ཕྱིར་རོ། །
༈ རང་གི་ལུས་ངག་ཡིད་གསུམ་རྡོ་རྗེ་འཆང་གི་སྐུ་གསུང་ཐུགས་གསུམ་
དབྱེར་མེད་དུ་བྱིན་གྱིས་རླབས་པ་སྨིན་བྱེད་ཀྱི་དབང་དང་། དེ་ཉིད་གོང་འཕེལ་
དུ་བྱེད་པའི་གྲོལ་བྱེད་ཀྱི་ཁྲིད་གཉིས་ནི་སྔགས་ཀྱི་གཞུང་གི་ཉམས་ལེན་ཡིན་ལ་
དེ་ནི་སྔགས་སྡོམ་གྱི་ནང་དུ་འདུས་པ་ཡིན་ཏེ། སྔགས་ཀྱི་སྡོམ་པའི་ཉམས་ལེན་
ནི་སྨིན་གྲོལ་གཉིས་ལ་འཇོག་དགོས་ཏེ། འཇམ་དབྱངས་བླ་མས། གལ་ཏེ་གསང་
སྔགས་སྒོམ་འདོད་ན། །ནོར་པ་མེད་པའི་དབང་བཞི་ལོང་། །འཁྲུལ་པ་མེད་པའི་
རིམ་གཉིས་བསྒོམ། །ཞེས་གསུངས་པའི་ཕྱིར་རོ། །དེས་ན་བསྟན་པའི་ཉམས་
ལེན་ཐམས་ཅད་སྡོམ་པ་གསུམ་གྱི་ནང་དུ་འདུས་པའི་ཕྱིར་ཡོངས་རྫོགས་བསྟན་
པའི་ཉམས་ལེན་སྡོམ་པ་གསུམ་གཏན་ལ་འབེབས་པ་ཞེས་གསུངས་པ་ཡིན་ནོ། །
-529-

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
༈